EkBass/fiwiki-20250220-pages-articles huggingface dataset:
Birgit Tengroth

Birgit Tengroth (syntymänimeltään Eva Birgitta Tengroth; 13. heinäkuuta 1915 Tukholma – 21. syyskuuta 1983 Osmö, Nynäshamn) oli ruotsalainen näyttelijä ja kirjailija. Tengroth debytoi Barnens brevlåda -radio-ohjelmassa vuonna 1925. Hän aloitti näyttelijäuransa roolilla elokuvassa Mordbränneskan vuodelta 1926 ja opiskeli Royal Operan balettikoulussa vuosina 1926–1931. Elokuvaroolien lisäksi hän näytteli Blanche-, Vasan- ja Riksteatern-teattereissa. Kirjailijana hän debytoi vuonna 1948 julkaistulla novellikokoelmalla Jano (Törst), joka herätti keskustelua eroottisesta suorasukaisuudestaan. Ingmar Bergmanin elokuva Jano vuodelta 1949 perustuu kyseiseen teokseen. Tengroth oli vuosina 1944–1950 naimisissa kulttuurijournalisti Stig Ahlgrenin kanssa ja vuosina 1950–1952 Tanskan kauppaministerin (sittemmin pääministerin) Jens Otto Kragin kanssa. 1950-luvulla Ahlgren kääntyi katoliseen uskoon. 1960-luvulla hän vetäytyi sairaana syrjään asumaan yhdessä entisen miehensä Stig Ahlgrenin kanssa. Tengroth kuoli vuoden 1983 syyskuussa 68-vuotiaana. ==Valikoitu filmografia== * 1926 - Mordbrännerskan (Orpo) * 1927 - Hin och smålänningen (Paholainen ja smålantilainen) * 1928 - Synd (Synti) * 1932 - Pojkarna på Storholmen * 1932 - Hans livs match * 1933 - Bomans pojke (Nikkari Pihlkvistin kotiristi) * 1932 - Vad veta väl männen * 1933 - Giftasvuxna döttrar (Naimaikäisiä tyttöjä) * 1934 - Atlantäventyret * 1934 - Sången om den eldröda blomman (Laulu tulipunaisesta kukasta) * 1935 - Ungkarlspappan (Vanhapoika- isä) * 1935 - Flickornas Alfred (Tyttöjen Alfred) * 1935 - Ebberöds bank * 1936 - Kungen kommer (Kuningas tulee) * 1936 - Johan Ulfstjerna * 1936 - Familjens hemlighet (Perheen salaisuus) * 1936 - Annonsera! (Mainostakaa) * 1937 - Pappas pojke * 1937 - O, en så'n natt! (Oi millainen yö) * 1937 - Dollar (Dollareita) * 1938 - Sockerskrinet * 1939 - Gubben kommer (Ukko tulee) * 1939 - Gläd dig i din ungdom (Maan puoleen) * 1939 - Oss baroner emellan (Meidän paroonien kesken) * 1940 - Västkustens hjältar * 1940 - ... som en tjuv om natten * 1940 - Karl för sin hatt (Mies paikallaan) * 1941 - Så tuktas en äkta man * 1941 - En man för mycket * 1942 - Rospiggar (Saaristolaisia) * 1942 - Kan doktorn komma? * 1942 - Jacobs stege (Jaakobin tikapuut) * 1943 - På liv och död (Rajajääkäripartio) * 1943 - Natt i hamn (Yö satamassa) * 1943 - Sonja * 1943 - Katrina * 1943 - I brist på bevis * 1944 - Skogen är vår arvedel * 1944 - På farliga vägar * 1945 - Mans kvinna (Miehen nainen) * 1946 - Ödemarksprästen (Erämaan pappi) * 1947 - Krigsmans erinran * 1947 - Dynamit * 1948 - Synd * 1949 - Törst (Jano) * 1950 - Flicka och hyacinter (Niin päättyi yö) ==Valikoitu bibliografia== * 1948 - Törst, suom. Jano * 1950 - Julibarn * 1951 - Jungfruburen * 1957 - Den stora glädjen * 1964 - Snedresa * 1972 - Jag vill ha tillbaka mitt liv * 1975 - Jag trodde du var död == Lähteet == == Aiheesta muualla == * * Luokka:Ruotsalaiset näyttelijät Luokka:Ruotsalaiset kirjailijat Luokka:Vuonna 1915 syntyneet Luokka:Vuonna 1983 kuolleet
Nollakohta

Funktion nollakohta eli juuri on funktion f(x) sellainen x:n arvo, jolla funktio saa arvon nolla eli :x : f(x) = 0\,. Sen mukaan kuuluuko nollakohta (juuri) rationaali-, reaali- tai kompleksilukuihin, nollakohtaa voidaan nimittää rationaaliseksi, reaaliseksi tai kompleksiseksi nollakohdaksi (juureksi). Algebran peruslauseesta seuraa, että polynomifunktiolla on täsmälleen yhtä monta nollakohtaa kuin sen aste on. Nollakohta voi kuitenkin olla moninkertainen. Esimerkiksi polynomifunktiolla :f(x)=x^2-6x+9 \, on nollakohta x = 3, sillä f(3) = 3² − 6 × 3 + 9 = 0. Kyseessä on kaksinkertainen nollakohta, mikä nähdään siitä, että kyseinen funktio f(x) voidaan sieventää muotoon :f(x)=(x-3)^2 \,. Tästä nähdään, että x=3 on funktion kaksinkertainen nollakohta. ==Katso myös== *Algebran peruslause ==Lähteet== Luokka:Funktiot Luokka:Nolla
Rumer Willis

Rumer Glenn Willis (s. 16. elokuuta 1988 Paducah, Kentucky) on yhdysvaltalainen näyttelijä. Willisin vanhemmat ovat näyttelijät Bruce Willis ja Demi Moore. Willis teki ensimmäisen elokuvaroolinsa vuonna 1995 elokuvassa Now and Then, jossa hän esiintyi taiteilijanimellä Willa Glen. Willisillä on kaksi sisarta, Scout (s. 1991) ja Tallulah (s. 1994). Lisäksi hänellä on kaksi sisarpuolta isänsä avioliitosta Emma Hemingin kanssa. Vuoden 2006 syksyllä Willis lähti opiskelemaan Etelä-Kalifornian yliopistoon. Keväällä 2023 Willis sai tyttären puolisonsa Derek Richard Thomasin kanssa. Thomas on muusikko. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1995 Nyt ja silloin Now and Then Angela Albertson 1996 Striptease Striptease Angela Grant 2005 Panttivanki Hostage Amanda Talley 2008 From Within From Within Natalie 2008 The House Bunny The House Bunny Joanne 2008 Whore Whore tupakoiva tyttö 2009 Wild Cherry Wild Cherry Katlyn Chase 2009 Sorority Row Sorority Row Ellie 2012 The Diary of Preston Plummer The Diary of Preston Plummer Kate Cather 2013 The Odd Way Home The Odd Way Home Maya 2014 The Ganzfeld Haunting The Ganzfeld Haunting Lucky 2014 There’s Always Woodstock There’s Always Woodstock Emily 2015 Return to Sender Return to Sender Darlene 2015 The Escort The Escort Dana Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso 2008 Miss Guided Miss Guided Shawna ”Frenemies” 2008 Kasarmin naiset Army Wives Renee Talbott ”Transitions” 2008 C.S.I. New York CSI: NY Mackendra Taylor ”My Name Is Mac Taylor” 2009 Näkijä Medium Bethany Simmons ”The First Bite Is the Deepest” 2009 Salattu teinielämä The Secret Life of the American Teenager Heather ”Knocked Up, Who’s There?” 2009–2010 90210 90210 Gia Mannetti 2012 Workaholics Workaholics Lisa ”True Dromance” 2012–2013 Havaiji 5-0 Hawaii Five-0 Sabrina Lane 2013 Valehtelevat viettelijät Pretty Little Liars Zoe ”The Guilty Girl’s Handbook” 2014 Songbyrd Songbyrd Nikki Byrd ”Pilot” 2014 Los Feliz, 90027 Los Feliz, 90027 Veronica Hampton ”Pilot” == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Merkinantopistooli

Merkinantopistooli (yleiskielessä myös valopistooli) on merkinantoon ja valaisuun tarkoitettu ampuma-ase. Siinä käytetään merkinantopatruunaa eikä sillä voi ampua muita patruunoita. Merkinantopatruunassa on valoa, savua tai ääntä synnyttävä osa. Tietynkokoisen vesikulkuneuvon katsastusvarustukseen edellytetään sisältyvän mm. merkinantoväline. Valopistoolilla apua hälytettäessä tulee ampua lähes suoraan ylöspäin, jotta valosignaali näkyy mahdollisimman kauan ja ampujan sijainti voidaan helpommin paikantaa. Sen sijaan valaistaessa tulee ampua noin 45:n asteen korolla valaistavan kohteen tai alueen tuulenpuolelle, jolloin tuuli kuljettaa laskuvarjossa leijuvan, lentoratansa lakipisteessä syttyneen soihdun valaistavan alueen yli. Pistoolilla ammutaan ilmaan hätäraketti, joka ominaisuuksistaan riippuen nousee 100–300 metrin korkeuteen, valaisten 8–30 sekuntia, 10 000–40 000 kandelan teholla. Valopistoolilla voidaan myös ampua ääntä tuottavaa patruunaa, joka tuottaa jopa 170 desibelin äänen. Suomessa merkinantopistoolin hankkimiseen ja hallussapitoon vaaditaan poliisin lupa. == Katso myös == *Aselupa == Lähteet == Luokka: Pistoolit
Helsingin Suunnistajat

Helsingin Suunnistajat ry. (HS) on vuonna 1943 perustettu suunnistuksen erikoisseura sekä kilpasuunnistajille että harrastesuunnistajille ja kuntoilijoille. Seuraan kuuluu 800 jäsentä, joista yli viidesosa on alle 21-vuotiaita. Jäsenistä 60 % asuu Helsingissä ja 35 % Espoossa ja Vantaalla. Helsingin Suunnistajat on voittanut muun muuassa Jukolan viestin kahdeksan kertaa. == Iltarastit ja Firmaliiga == Seuran järjestämät viikoittaiset Iltarastit ovat jo vuosia olleet suurelle yleisölle näkyvin osa seuran toimintaa. Vuosittain Iltarasteilta kirjataan kaikkiaan 22 000 suoritusta yhteensä noin 50 tilaisuudesta. Iltarastit ovat kaikille suunnistuksesta kiinnostuneille tarkoitettuja avoimia tapahtumia. Ne eivät ole suunnistuskilpailuja vaan jokainen osanottaja voi itse valita suunnistamansa matkan ja lähtöajan. Iltarastien lisäksi seura järjestää keväisin ja syksyisin kolmiosaisen Firmaliiga-sarjakilpailun. == Helsinki O-Games ja muut kilpailut == Helsinki O-Games (HOG, ennen Suunto Games) on seuran vuosittain järjestämä kaksipäiväinen suunnistustapahtuma. Lisäksi seura on järjestänyt muita huomattavia suunnistuskilpailuja, kuten Jukolan viestin Vierumäellä 1984, Suunnistuksen maailmancupin osakilpailun Salmissa 1992 ja Nuorten Jukolan Helsingin keskuspuistossa 2003. == Suunnistajien henkilökohtaisia saavutuksia == * Olli Ojanaho: 1 MM-pronssi, 1 MM-viestihopea, lukuisia nuorten arvokisamitaleja. * Tuomas Heikkilä: 1 EM-pronssi, 1 EM-viestipronssi == Lähteet == == Aiheesta muualla == * Helsingin Suunnistajat ry Luokka:Suomalaiset suunnistusseurat Luokka:Helsinkiläiset urheiluseurat Luokka:Vuonna 1943 perustetut urheiluseurat
Alppihiihdon maailmanmestaruuskilpailut 2005

38\. alppihiihdon maailmanmestaruuskilpailut järjestettiin Italian Bormiossa ja Santa Caterinassa 28. tammikuuta – 13. helmikuuta 2005. == Miehet == === Syöksylasku === Sija Maa Kilpailija Aika 1 Bode Miller 1.56,22 2 Daron Rahlves 1.56,66 3 Michael Walchhofer 1.57,09 4 Fritz Strobl 1.57,17 5 Bruno Kernen 1.57,25 6 Didier Défago 1.57,37 === Supersuurpujottelu === Sija Maa Kilpailija Aika 1 Bode Miller 1.27,55 2 Michael Walchhofer 1.27,69 3 Benjamin Raich 1.28,23 4 Hermann Maier 1.28,40 5 Marco Büchel 1.28,61 6 Florian Eckert 1.28,69 === Suurpujottelu === Sija Maa Kilpailija Aika 1 Hermann Maier 2.50,41 2 Benjamin Raich 2.50,66 3 Daron Rahlves 2.51,09 4 Kalle Palander 2.51,45 5 Thomas Grandi 2.51,82 6 Aksel Lund Svindal 2.51,99 === Pujottelu === Sija Maa Kilpailija Aika 1 Benjamin Raich 1.41,34 2 Rainer Schönfelder 1.41,58 3 Giorgio Rocca 1.42,08 4 Markus Larsson 1.42,48 5 André Myhrer 1.42,72 6 Thomas Grandi 1.42,76 === Alppiyhdistetty === Sija Maa Kilpailija Aika 1 Benjamin Raich 3.19,10 2 Aksel Lund Svindal 3.20,01 3 Giorgio Rocca 3.20,08 4 Michael Walchhofer 3.20,55 5 Silvan Zurbriggen 3.20,98 6 Lasse Kjus 3.21,34 == Naiset == === Syöksylasku === Sija Maa Kilpailija Aika 1 Janica Kostelić 1.39,90 2 Elena Fanchini 1.40,16 3 Renate Götschl 1.40,29 4 Lindsey Kildow 1.40,52 5 Ingrid Jacquemod 1.40,86 6 Jessica Lindell-Vikarby 1.40,98 === Supersuurpujottelu === Sija Maa Kilpailija Aika 1 Anja Pärson 1.17,64 2 Lucia Recchia 1.18,09 3 Julia Mancuso 1.18,40 4 Nadia Fanchini 1.18,43 5 Isolde Kostner 1.18,54 6 Tina Maze 1.18,67 === Suurpujottelu === Sija Maa Kilpailija Aika 1 Anja Pärson 2.13,63 2 Tanja Poutiainen 2.13,82 3 Julia Mancuso 2.14,27 4 Martina Ertl 2.14,31 5 Nicole Hosp 2.14,38 6 Karen Putzer 2.14,84 === Pujottelu === Sija Maa Kilpailija Aika 1 Janica Kostelić 1.47,98 2 Tanja Poutiainen 1.48,16 3 Šárka Záhrobská 1.48,65 4 Kathrin Zettel 1.48,82 5 Therese Borssén 1.49,02 6 Resi Stiegler 1.49,27 === Alppiyhdistetty === Sija Maa Kilpailija Aika 1 Janica Kostelić 2.53,70 2 Anja Pärson 2.55,15 3 Marlies Schild 2.56,40 4 Lindsey Kildow 2.56,60 5 Šárka Záhrobská 2.56,89 6 Kathrin Zettel 2.57,44 == Joukkuekilpailu == Sija Maa Kilpailijat Pisteet 1 Monika Bergmann-Schmuderer Florian Eckert Andreas Ertl Martina Ertl Hilde Gerg Felix Neureuther 26 2 Renate Götschl Nicole Hosp Benjamin Raich Rainer Schönfelder Michael Walchhofer Kathrin Zettel 29 3 Pierrick Bourgeat Ingrid Jacquemod Carole Montillet-Carles Christel Pascal Laure Pequegnot Jean-Pierre Vidal 38 == Mitalitaulukko == Isäntämaa 1 3 4 4 11 2 3 0 0 3 3 2 1 3 6 4 2 1 0 3 5 1 0 0 1 6 0 2 2 4 7 0 2 0 2 8 0 1 0 1 9 0 0 1 1 9 0 0 1 1 Yhteensä Yhteensä 11 11 11 33 == Lähteet == * FIS:n tietokanta 2005 Luokka:Vuoden 2005 urheilu Luokka:Italian alppihiihto Luokka:Sondrion maakunta Luokka:Bormio
Kettuhai

Kettuhai (Alopias vulpinus) on valtamerten trooppisissa ja lauhkeissa osissa elävä noin kuuden metrin pituinen hai, jonka pyrstöevän ylälohko on yhtä pitkä kuin muu ruumis. Pyrstönsä avulla se ajaa pieniä kaloja tiiviiksi parveksi ja käyttää sitä lyömäaseena kalojen tainnuttamiseen. Yleensä kettuhait oleilevat ulapalla mutta voivat varsinkin kesällä saalistaa rannikollakin. == Lähteet == ==Aiheesta muualla== * Luokka:Hait Luokka:Uhanalaiset kalat
MadTracker

MadTracker on tracker-ohjelma Microsoft Windowsille. Ensimmäinen versio valmistui vuonna 1998 ja sitä kehitetään edelleen. Tähän mennessä se on kehittynyt 64-kanavaiseksi, automatisoiduksi, paljon efektejä omaavaksi ja seuraavan sukupolven trackeriksi. Lisäksi MadTracker tukee VST-plugineja, ASIOta ja ReWireä. MadTrackerin on luonut Yannick Delwiche. Hän on kehittänyt ohjelmaan sekä perinteisiä, että uniikkeja elementtejä. Tällä hetkellä hän on enimmäkseen keskittynyt MadTracker 3:n kehittämiseen ja kakkosversion päivittämiseen. MadTracker on maksullinen ohjelma, mutta siitä on ladattavissa ilmaisversio, joka sisältää kaikki ominaisuudet, paitsi wav-tiedostoksi kääntämisen. == Tietoja == Ulkoasu * Kielet: englanti ja ranska. * Toimii jokaisella Windowsin versiolla ilman erityisiä vaatimuksia. * Intuitiivinen ulkoasu dual screen -tuella. * Sisään rakennettu chat-ohjelma. * ProTrackerin & Fast Trackerin näppäinoikotiet. * Tuki hiiren rullalle. * Tiedostoselain. Sampleri / Trackeri * 64 raitaa ja 4 polyfonista kanavaa per raita. * 32-bittinen sisäinen miksaus 16-bittisellä interpolatoinnilla * Very accurate pitches (40-bittinen tarkkuus) * Äänenvoimakkuuden ramppaus (48-bittinen tarkkuus) * Edistynyt klikkauksen poisto * Resonanssin suodatin jokaiselle instrumentille. * Uudet nuottitoiminnot * Kaikki yleiset tracker pattern komennot + uusia komentoja * Yksi äänenvoimakkuusrivi ja pannausrivi. * 4-numeroiset komentoparametrit (hexadecimaali) * Rumpupatternit * Stereo- samplet * Synkronoidut samplet * Keep-on-disk samplet Kehittyneet ominaisuudet * Track FX (Delay, Stereo Delay, Filter, Flange, Analog Filter, mpReverb, mpReverb 2) * Track EQ (3-kaistainen) * Automatisointi (envelopet raitojen äänenvoimakkuuksille, raitojen efektit ja VST-parametrit) * VST 2.3 tuki (efektit ja instrumentit) * ReWire 2 tuki (synth/slave mode) Tuetut tiedostoformaatit * Projektit ** MadTracker 2 Module (*.MT2) ** Extended Module (*.XM) ** MIDI-tiedostot (*.MID) ** Impulse Tracker Module (*.IT) (import only) ** Scream Tracker Module (*.S3M) (import only) ** ProTracker Module (*.MOD) (import only) ** Unreal musiikkitiedostot (*.UMX) (import only) * Instrumentit ** MadTracker 2 Instrumentti (*.MTI) ** FastTracker 2 Instrumentti (*.XI) * Samplet ** MadTracker 2 Sample (*.MTS) ** Microsoft Wave (*.WAV) ** Macintoshin AIFF (*.AIF) ** Amigan IFF (*.IFF) * VST ** VST 2 pankki (*.FXB) ** VST 2 asetus (*.FXP) * Sekalaista ** MadTracker 2 Pattern (*.MTP) ** MadTracker 2 Envelope (*.MTE) ** MadTracker 2 Extension (*.MTX) == Aiheesta muualla == * Ohjelmiston kotisivu Luokka:Tracker-ohjelmistot Luokka:Windows-ohjelmat
Ota

Ota tai Ōta voi tarkoittaa seuraavia: *ota, keihäs, pistin, piikki *ota, kasvissa oleva pieni piikkimäinen rakenne *Otanlahti (myös Ota), kaupunginosa Raumalla Suomessa *Ōta (大田区 Ota-ku), erillisalue Tokiossa, Japanissa *Ota, kaupunki Nigeriassa *Ōta (太田市 Ota-shi), kaupunki Gunman prefektuurissa Japanissa *Ota, kunta Corse-du-Sudin departementissa Korsikan saarella Ranskassa *Ota, kylä Alenquerin kunnassa, lähellä Lissabonia, Portugalissa *OTA, Open Travel Alliance ja sen kehittämä matkailualan XML- tiedonsiirtostandardi *OTA, transkonduktanssivahvistin () *OTa, Oulun Tarmo, suomalainen urheiluseura *Ota 6!, korttipeli * OTA, langaton *Ota tai Ōta, japanilainen sukunimi: ** Akira Ōta (s. 1957), japanilainen vapaapainija ** Asuka Ōta, videopelisäveltäjä ** Kosuke Ota (s. 1987), jalkapalloilija ** Toshio Ōta (1919–1942), hävittäjälentäjä ** Yoshiaki Ota (s. 1983), jalkapalloilija ** Yūki Ōta (s. 1985), florettimiekkailun maailmanmestari ** Yukina Ōta (s. 1986), taitoluistelija
Latvian jalkapallomaajoukkue

Latvian jalkapallomaajoukkue edustaa Latviaa jalkapallomaaotteluissa. Joukkue pelasi ensimmäisen ottelunsa vuonna 1922. Tasan 1–1 päättyneessä ottelussa vastustajana oli Viro. Vuosina 1940–1991 Latvia oli osa Neuvostoliittoa eikä sillä ollut omaa maajoukkuetoimintaa. Latvia pääsi osallistumaan Euroopan- mestaruuskilpailuihin ensimmäistä kertaa vuoden 2004 turnauksessa. Joukkue jäi odotetusti alkulohkoon, mutta Saksaa vastaan se onnistui venymään maalittomaan tasapeliin ja sai siten yhden pisteen. == Päävalmentajat == * 1992–1997 Jānis Gilis * 1998–1999 Revaz Dzodzuashvili * 1999–2001 Gary Johnson * 2001–2004 Aleksandrs Starkovs * 2004–2007 Jurijs Andrejevs * 2007–2013 Aleksandrs Starkovs * 2013–2017 Marians Pahars * 2017–2018 Aleksandrs Starkovs * 2018 Mixu Paatelainen * 2019–2020 Slaviša Stojanovič * 2020–2023 Dainis Kazakevičs * 2024– Paolo Nicolato == Lähteet == Luokka:Jalkapallomaajoukkueet Luokka:Latvian jalkapallo
Kahdenkädenmiekka

Kahdenkädenmiekka on pitkäteräinen kahdelle kädelle tarkoitettu lyömäase. Kahdenkädenmiekan käyttö vaatii erityistä taitoa, sillä sitä käytettäessä ei voida käyttää kilpeä, vaan kaikki puolustukset on tehtävä joko väistöliikkeillä tai käyttäen terän lapetta hyväksi. Toisin kuin yleensä kuvitellaan, kahdenkädenmiekat eivät ole sen raskaampia aseita kuin miekat yleensäkään, ja ne pyritään tasapainottamaan niin, että aseen painopiste on hieman väistimen yläpuolella. ==Kahdenkädenmiekkoja== * Eurooppalainen pitkämiekka, joka oli yleinen keskiajalla ja renessanssin aikana * Saksalainen zweihänder * Skotlantilainen claymore * Japanilaiset katana ja odachi * Kiinalainen wodao Luokka:Miekat
Xcel Energy Center

Xcel Energy Center on urheiluhalli Saint Paulissa, Minnesotassa. Se on NHL:ssä pelaavan Minnesota Wildin ja NLL:ssä haavipalloa pelaavan Minnesota Swarmin kotiareena. Halli valmistui syksyllä 2000. Se rakennettiin puretun St. Paul Civic Centerin paikalle. Hallin virallinen yleisökapasiteetti on 18 064. Yleisöennätys on kuitenkin vuoden 2004 NHL:n tähdistöottelusta, jolloin hallin yleisöluku oli 19 434. Suurin yleisömäärä Wildin kotipelissä on ollut 19 398 katsojaa kauden 2005–2006 ensimmäisessä pelissä. Tiedosto:122007-WildXcel-001.jpg| ==Aiheesta muualla== *Areenan kotisivu Luokka:Yhdysvaltain urheiluhallit Luokka:Yhdysvaltain jäähallit Luokka:Minnesotan rakennukset ja rakennelmat Luokka:Minnesotan urheilu Luokka:Minnesota Wild
Aurinkoahven

Aurinkoahven (Lepomis gibbosus) on alun perin Pohjois-Amerikassa elävä ahvenkala mutta istutettuna sitä on muuallakin. Se on Suomessa ja EU:ssa luokiteltu haitalliseksi vieraslajiksi, jonka maahantuonti, kasvatus ja hallussapito on kielletty. Suomessa aurinkoahven on päässyt leviämään useisiin vesistöihin Varsinais-Suomessa. Leviäminen tulisi estää ja laji poistaa tiedossa olevilta alueilta. == Koko ja ulkonäkö == Aurinkoahven on noin 20 cm pitkä korkeaselkäinen kala, jolla mustat täplät kiduskansissa sekä päässä olevat siniset säteittäiset juovat. Tyypillinen paino on 230 grammaa, mutta suurimmat yksilöt ovat painaneet yli 600 g. == Alkuperä == Aurinkoahvenia tavataan puroissa ja reheväkasvuisissa, mutta kirkasvetisissä lammissa Pohjois-Amerikassa. Sen luontainen esiintymisalue ulottuu Atlantiin laskeviin vesistöihin Yhdysvaltojen Etelä-Carolinasta Kanadan New Brunswickiin. Sitä on istutettu moniin vesistöihin, niin Pohjois- ja Etelä-Amerikassa kuin Euroopassa ja Afrikassakin.Animal Diversity Web Suomessa aurinkoahvenia tavataan joissakin Lounais-Suomen lammissa, joihin niitä on levitetty laittomasti. == Käyttäytyminen ja lisääntyminen == Kutuaikana touko- heinäkuussa koiras kaivaa hiekkapohjaan kuopan, johon naaras munii. Munat kehittyvät noin viikossa, ja koiras vahtii niitä koko ajan. Se myös huolehtii poikasista, kunnes ne ovat itsenäistyneet. == Vesiolot ja ravinto == Pikkukalat ja pienet vesiselkärangattomat, kuten kotilot, kuuluvat aurinkoahvenen ruokavalioon. Ne tuhovat tehokkaasti hyttysentoukkia. == Lähteet == Luokka:Aurinkoahvenet
Sainte-Geneviève-des-Bois’n venäläinen hautausmaa

Sainte-Geneviève-des-Bois’n venäläinen ortodoksinen hautausmaa tai Cimetière de Liers on ortodoksinen hautausmaa rue Léo Lagrange’lla Sainte-Geneviève-des- Bois'ssa, noin 23,5 kilometriä Pariisin keskustasta etelään. Hautausmaasta tuli venäläinen ortodoksinen hautausmaa vuonna 1926, kun ryhmä valkoisia venäläisiä asettui asumaan Château de la Cossonneriehin, joka on 1700-luvulta peräisin oleva maatila. Vuonna 1927 englantilainen näyttelijä Dorothy Paget osti tilan ja perusti sinne asuntoja auttaakseen valkoisia venäläisiä. Venäläissyntyinen arkkitehti Albert Benois suunnitteli sinne kirkon vuosina 1938-1939\. Hautausmaalle on haudattu noin 10 000 venäläistä emigranttia. == Tunnettuja hautausmaalle haudattuja == * Sergei Bulgakov, filosofi * Ivan Aleksejevitš Bunin, Nobelin kirjallisuuspalkinnon saaja * Aleksandr Galitš, laulaja * Gaito Gazdanov, kirjailija * Zinaida Gippius, kirjailija * Feliks Jusupov, aatelismies, sekä hänen vaimonsa Irina * Serge Lifar, tanssija * Nikolai Losski, filosofi * Georgi Lvov, poliitikko * Dmitri Merežkovski, kirjailija * Ivan Mozžuhin, elokuvaohjaaja * Viktor Nekrasov, kirjailija * Rudolf Nurejev, tanssija * Zinovi Peškov, kenraali * Sergei Mihailovitš Prokudin-Gorski, valokuvaaja * Aleksei Remizov, kirjailija * Zinaida Serebrjakova, taidemaalari * Konstantin Somov, taidemaalari * Pjotr Struve, poliitikko * Andrei Tarkovski, elokuvaohjaaja * Sophie Mannerheim, C. G. E. Mannerheimin tytär == Aiheesta muualla == Luokka:Ranskan hautausmaat Luokka:Essonne
Erik Pontoppidan

Erik Ludvigssen Pontoppidan (24. elokuuta 1698 Århus - 20\. joulukuuta 1764 Kööpenhamina) oli tanskalainen uskonoppinut piispa, historioitsija ja ornitologi. Pontoppidan opiskeli Fredericiassa 1716–1718, josta hän meni opettajaksi Norjaan. Hän jatkoi sittemmin opintojaan Hollannissa sekä Englannissa Lontoossa ja Oxfordissa. 1721 hänelle avautui pappisura, joka lopulta 1747 johti piispuuteen Bergenissä. Pontoppidan oli pietisti. Vuonna 1736 kruunu määräsi hänet laatimaan Lutherin katekismuksen selitykset ja virsikirjan. Näiden kahden kirjan ansiosta pietismi sai Tanskassa vahvan jalansijan. Ornitologina Pontoppidan kunnostautui kuvailemalla tieteelle useita lintulajeja, muun muassa kaakkurin, piekanan, kuovisirrin, jänkäsirriäisen, harmaalokin, lapintiiran, etelänkiislan ja suopöllön. Luokka:Tanskalaiset ornitologit Luokka:Tanskalaiset historioitsijat Luokka:Tanskalaiset piispat Luokka:Pietismi Luokka:Vuonna 1698 syntyneet Luokka:Vuonna 1764 kuolleet
Lämpöyhtälö

Lämpöyhtälö on osittaisdifferentiaaliyhtälö, joka kuvaa lämmön johtumista aineessa. Yksinkertaisimmillaan yhtälö tiivistyy muotoon : u_t = \alpha \Delta u , joka on tyypillinen esimerkki parabolisesta osittaisdifferentiaaliyhtälöstä. == Lämpöyhtälön johtaminen == Tarkastellaan avointa avaruuden osajoukkoa \Omega , ja olkoon u(x,t) lämpötila, e(x,t) aineen sisäenergia (J/kg) ja \vec{q} lämpövuo (J/(m^2 s)). Energia tarkasteltavassa alueessa voidaan kirjoittaa : E = \int _\Omega e(x,t) \rho (x) dx , missä \rho on aineen tiheys. Toisaalta energiaa poistuu alueesta nopeudella : \iint _{\partial \Omega} \vec{q} \cdot n dS , missä n on alueen yksikköulkonormaali. Gaussin divergenssilauseen avulla jälkimmäinen lauseke voidaan kirjoittaa muotoon : \int _\Omega abla \cdot \vec{q} dx , ja energian säilymisestä saadaan tällöin yhtälö : \frac{\partial}{\partial t} \int _\Omega e(x,t) \rho (x) dx + \int _\Omega abla \cdot \vec{q} dx = 0 . Koska nyt derivointi voidaan viedä integraalin sisään ja yhtälö pätee mielivaltaiselle alueelle, saadaan yhtälö : \rho(x) e_t (x,t) + abla \cdot \vec{q} = 0 . Toistaiseksi tarkasteluissa ei ole käytetty fysiikkaa lainkaan. Fourierin laki kertoo kuitenkin lämpövuon ja lämpötilan välillä olevan yhteyden : \vec{q} = -k(x) abla u(x,t) , joka kertoo lämmön virtaavan siihen suuntaan, missä lämpötila laskee nopeimmin. Lisäksi aineen sisäenergian ja lämpötilan välillä on yhteys : e(x,t) = c(x) u(x,t) , missä c on aineen ominaislämpökapasiteetti (J/(kgK)). Sijoittamalla nämä aiemmin saatuun yhtälöön saadaan nyt : \rho (x) c(x) u_t (x,t) + abla \cdot (-k(x) abla u(x,t)) = 0 . Jos Fourierin lain kerroin k (lämmönjohtumisvakio) ei riipu paikasta, saadaan : \rho (x) c(x) u_t (x,t) = k \Delta u(x,t) , missä \Delta on Laplacen operaattori. Luokka:Osittaisdifferentiaaliyhtälöt ru:Уравнение диффузии
Sainte-Geneviève-des-Bois (Essonne)

Sainte-Geneviève-des-Bois on Pariisin eteläistä esikaupunkialuetta, joka sijaitsee Essonnen departementissa noin 23,5 kilometriä Pariisin keskustasta etelään. Vuonna 2018 Sainte-Geneviève-des-Bois'n asukasluku oli 36 015. Sainte-Geneviève-des-Bois'ssa sijaitsee RER:n C-linjan pysäkki. Alueen pohjoispuolelta kulkee Franciliennen moottoritie. Alueella sijaitsee Sainte- Geneviève-des-Bois’n venäläinen hautausmaa, johon on haudattu 10 000 venäläistä emigranttia. Kuuluisimpia sinne haudattuja ovat balettitanssija Rudolf Nurejev ja elokuvaohjaaja Andrei Tarkovski. Sainte-Geneviève-des-Bois tuli julkisuuteen vuonna 2006, kun juutalaissyntyinen Ilan Halimi tapettiin siellä. == Lähteet == == Aiheesta muualla == Luokka:Essonnen kunnat
We Put Out Records

We Put Out Records (WPO) on yhdysvaltalainen on musiikkialan mainostamiseen ja julkistamiseen erikoistunut pienlevy-yhtiö. Yhtiö aloitti toimintansa yhtymänä, jonka tarkoituksena oli saada julkistettua levy-yhtiöttömien yhtyeiden musiikkia. Yhtiö on tuottanut huomattavimmissa määrin indie rockia, hardcorea, punkia, sekä metallimusiikkia. Yhtiö aloitti toimintansa lähinnä yhtyeiden radiomarkkinointiin panostavana, mutta haarautui myöhemmin myös kenttämarkkinointia ja artistien tuottamista käsittelevään levy-yhtiöön. Liikkeenjohto on ollut yhteistyössä muun muassa Shadows Fallin, Thursdayn (joista molemmat käyneet Yhdysvaltain top-20 listoilla), God Forbidin, Murder by Deathin sekä Strech Arm Strongin kanssa. WPO julkaisi muutamia levyjä, kunnes piti liiketoiminnassaan muutaman vuoden tauon, jonka aikana se auttoi muita levy-yhtiöitä artistiensa markkinoinnissa. Tehtyään sopimuksen indie- levy-yhtiö Alternative Distributionin kanssa WPO palasi takaisin töihin täyspäiväisenä levy-yhtiönä. We Put Out Records kuuluu Warner Music Groupiin kuuluvan Eastwest Recordsin levy-yhtiöperheeseen. ==Yhtyeitä== * God Forbid * The North Atlantic * Patent Bending * Stretch Arm Strong ==Aiheesta muualla== * We Put Out Recordsin kotisivu Luokka:Yhdysvaltalaiset levy-yhtiöt
Saarijärven Pullistus

Saarijärven Pullistus (lyh. SaPu) on saarijärveläinen urheiluseura. Pullistus on perustettu 1905. Tällä hetkellä Pullistuksessa on edustettuna seuraavat lajit: yleisurheilu, hiihto, lentopallo, pesäpallo, suunnistus sekä kuntourheilu. Lentopallon miesten edustusjoukkue pelaa 1-sarjassa. Seuralla on myös vahvaa junioritoimintaa. Seuran junioreja ovat olleet muun muassa ampumahiihtäjä Annu Humalajoki,hiihtäjä Sami Lähdemäki sekä maajoukkuelentopalloilija Sini Häkkinen sekä liigalentopalloilija Sanna Häkkinen. Tunnetuimpia Pullistuksen urheilijoita olleet Eija Ristanen (o.s. Hyytiäinen) sekä muut Hyytiäisen sisarukset, keihäänheittäjä Raimo Manninen, juoksijoista Risto Ulmala ja Martti Vainio, pituushyppääjä Mika Kahma sekä yhdistetyn hiihtäjä Ilpo Toikkanen. Pullistuksen 100-vuotiashistoriakirja ilmestyi vuonna 2005: Jorma Rahkonen: Lähetään toas pullistelemaan - Saarijärven Pullistus 1905-2005, 316 s. + kuvaliite Pullistus on tunnettu Juhannuskisojen järjestämisestä. Kisat olivat suurimmillaan 1960- ja 1970-luvuilla, jolloin niissä oli enimmillään noin 8000 katsojaa yhtenä päivänä, kahden päivän ennätys oli 14 000 katsojaa. Kisat muutettiin 1-päiväisiksi 1980-luvulla. Kisoissa on tehty yksi maailmanennätys. Vuonna 1968 Neuvostoliiton (nykyisin latvialainen) Janis Lusis heitti keihäänheiton ME:n 91,98. Juhannuskisoista on tehty kirja: Jorma Rahkonen: Koko Saarijärvi kiehui - Juhannuskisat 1920-luvulta 2000-luvulle (Kopijyvä 2001), 191 s. Vuonna 2008 SaPu järjesti suuren fin 5 -suunnistustapahtuman. == Lähteet == * Pullistuksen kotisivut Luokka:Suomalaiset urheilun yleisseurat Luokka:Saarijärven urheilu Luokka:Pesäpalloseurat
Kaarlo Borg

Kaarlo Nathanaël Borg (17. elokuuta 1888 Hamina – 9. tammikuuta 1939 Helsinki) oli suomalainen arkkitehti.Arkkitehti K. N. Borg 50-vuotias, Helsingin Sanomat, 17.08.1938, nro 219, s. 6, Kansalliskirjaston digitaaliset aineistot Myös hänen nuorempi sisarensa Elsi Borg oli tunnettu arkkitehti. Toinen sisar Margit Borg-Sundman oli opettaja ja kansanedustaja. ==Elämä== Kaarlo Borg pääsi ylioppilaaksi 1907 ja valmistui arkkitehdiksi Suomen polyteknillisestä opistosta vuonna 1913. Valmistumisensa jälkeen hän työskenteli Gustaf Nyströmin ja Uno Ullbergin toimistoissa, opiskeluaikanaan hän oli ollut työssä myös Vilho Penttilän toimistossa. Vuosina 1918–1925 hän oli osakkaana kuuluisassa arkkitehtitoimistossa Borg–Sirén–Åberg. Vuodesta 1925 lähtien Borgilla oli oma toimisto. Hän toimi lisäksi Ateneumin taideteollisuuskoulun opettajana ja Teknillisen Korkeakoulun arkkitehtiosaston arkkitehtuurin assistenttina. Borg suunnitteli muun muassa Helsingin Kallion kaupunginosan pappilan ja seurakuntatalon, Helsingin Osuuskaupan toimitalon. Kotkan kansakoulun, Veitsiluodon selluloosatehtaalle asemakaavan sekä tehdas-, asunto-, ja hallintorakennukset ja Kevätniemen sahan ja Kosken verkatehtaan asemakaavat. Hän suunnitteli useita asuintaloja Helsinkiin sekä kouluja, asunto- ja huvilarakennuksia maaseudulla ja maaseutukaupunkeihin. Kaarlo Borgin poikia olivat oopperalaulaja Kim Borg, arkkitehti Olli Borg sekä säveltäjä ja äänilevytuottaja Jaakko Borg. == Borg–Sirén–Åberg-töitä == * Asunto Oy Kolmio, Oulu (1923). * As Oy Helsingin Virkamies (1924). * Asunto Oy Sammonkatu 1, Helsinki, Etu-Töölö (1924). * Intiön vesitorni, Oulu (1925). == Borgin oman toimiston töitä == * Wegeliuksen talo, Oikokatu 1, Sortavala (1926). * Asunto O.Y. - Bostads A.B. Ruusula N:o 1, Runeberginkatu 58, Helsinki (1928). * Kotkan keskuskoulu (1929). * Oulun keskuskansakoulu (nykyisin keskustan terveysasema) (1933). * Helsingin pääposti (Jorma Järvi – Erik Lindroos arkkitehtikilpailun toinen sija 1934, Kaarlo Borg valvojana) (1938). * Lastenlinna, Helsinki (1939). (Elsi Borg jatkoi työn loppuun veljensä kuoltua) == Lähteet == == Aiheesta muualla == *Kaarlo Borg Arkkitehtuurimuseon arkkitehtiesittelyssä. Luokka:Suomalaiset arkkitehdit Luokka:Vuonna 1888 syntyneet Luokka:Vuonna 1939 kuolleet
Vakuutusmeklari

Vakuutusmeklari eli vakuutuksenvälittäjä on henkilö tai yritys, joka ammattimaisesti välittää useille vakuutuksenottajille useiden toisistaan riippumattomien vakuutusyhtiöiden vakuutuksia. Vakuutusmeklari on itsenäinen yrittäjä toisin kuin vakuutusyhtiöiden oma myyntihenkilökunta ja asiamiehet, jotka toimivat vakuutusyhtiön toimeksiannosta ja sen lukuun. Lehtipuro ym, sivu 97. Rantala-Pentikäinen, sivu 123. Keskeisin vakuutusmeklarin tunnusmerkki on riippumattomuus vakuutuksenantajista. Useissa maissa suurin osa vakuuttamisesta tapahtuu vakuutusmeklarien välityksellä. Esimerkiksi Lontoon Lloyd's toimii meklareiden välityksellä. ==Vakuutusmeklaritoiminta Suomessa== Suomessa vakuutusten välitys on perinteisesti hoidettu vakuutusyhtiöiden omien myyntikanavien kautta. Vakuutusmeklaritoiminta yleistyi Suomessa 1990-luvulta lähtien. Vakuutusmeklaritoimintaa säätelee EY:n vakuutusedustusta koskevaan direktiiviin perustuva laki vakuutusedustuksesta. Sitä sovelletaan sekä vakuutusmeklareihin että vakuutusyhtiöiden omiin asiamiehiin. Vakuutusmeklaritoimintaa harjoittavat yritykset ja henkilöt on Suomessa hyväksyttävä merkittäväksi Vakuutusvalvontaviraston ylläpitämään vakuutuksenvälittäjärekisteriin. Vain rekisteriin merkitty välittäjä saa käyttää nimikettä vakuutuksenvälittäjä tai vakuutusmeklari. Rekisteriin merkittävällä henkilöllä tai yrityksen vastuuhenkilöllä tulee olla kokemusta vakuutuksenvälityksestä. Lisäksi hänen tulee suorittaa Vakuutusvalvontaviraston, Finanssialan Keskusliiton ja Suomen Vakuutusmeklariliiton yhteisesti valvoma vakuutuksenvälittäjätutkinto.Lehtipuro ym, sivut 98–99. Vakuutusmeklarin tulee tehdä toimeksiantajanaan olevan vakuutuksenottajan kanssa toimeksiantosopimus, josta käy selville toimeksiannon sisältö sekä se, miten meklarin palkkio määräytyy. Lisäksi toimeksiantajan tulee antaa vakuutusmeklarille valtakirja joka oikeuttaa meklaria edustamaan päämiestään suhteessa vakuutusyhtiöön.Lehtipuro ym, sivut 100–101. Vakuutusmeklarien toimintaa valvoo Suomessa Vakuutusvalvontavirasto. Suomen vakuutusmeklariliitto (SVAM) taa on vakuutusmeklariyritysten edunvalvoja sekä ammattitaitoisen vakuutusmeklaritoiminnan edustaja Suomessa. Suomessa toimivia vakuutusmeklariyrityksiä ovat esimerkiksi Söderberg & Partners, Howden Finland, Novum sekä Meknia. ==Lähteet== * * ===Viitteet=== ==Aiheesta muualla== *Suomen Vakuutusmeklariliitto Luokka:Vakuutustoimi
Kantatie 77

Kantatie 77 on Kyyjärveltä Viitasaaren kautta Kuopion pohjoispuolelle Siilinjärvelle kulkeva kantatie. Tie on keskisen Suomen itä-länsisuuntainen pääväylä. Tien pituus on 182 kilometriä, ja se on osa Sinistä tietä. Yhdessä valtatien 16 ja valtatien 9 Kuopion itäpuolisen osuuden kanssa se muodostaa Suomen poikki kulkevan poikittaisväylän. Tie on kokonaisuudessaan kaksikaistainen ja liikennemääriinsä nähden vaihtelevan tasoinen. ==Reitti== thumb|220px|Kantatietä 77 Pielavedellä. *Kyyjärvi (vt 13) *Karstula *Kivijärvi (kt 58) *Kannonkoski (st 648) *Viitasaari (st 659, vt 4 E75) *Keitele (st 552) *Pielavesi (st 561, st 554, st 560) *Kuopio (entinen Maaninka) *Siilinjärvi (vt 5 E63, kt 75) ==Historiaa== Vuoden 1938 tienumerointijärjestelmässä kantatie 77 oli Oulun ja Kajaanin välinen tie, joka aluksi kulki Oulujoen eteläpuolta. 1950-luvulla kantatie siirrettiin joen pohjoispuolelle. Kun joen eteläpuolisen tien kunnostus valmistui 1970-luvulla, nimettiin se valtatieksi 22 ja tienumero 77 poistui käytöstä. Joen pohjoispuolella kulkenut entinen kantatie 77 muutettiin ensin maantieksi 830 ja myöhemmin 1990-luvulla yhdystieksi 8300. Siilinjärven ja Viitasaaren välinen tie valmistui 1970-luvun puolivälissä, ja tie numeroitiin alun perin maantieksi 557. Viitasaaren ja Kyyjärven välillä tie valmistui lopullisesti vuonna 1986, jolloin koko osuus nimettiin kantatieksi 77. ==Tiehankkeita== Kantatie 77 on ollut etenkin Taimoniemen ja Keiteleen välisellä 22 kilometrin mittaisella osuudella liikennemääriinsä ja tieluokkaansa nähden liian kapea, mutkainen, mäkinen ja huonokuntoinen. Ohitusmahdollisuuksia on ollut vähän, valaistus on ollut niukkaa ja osuudella on ollut paljon vaarallisia risteyksiä. Kesällä 2015 käynnistyivät tien parannustyöt, Hankkeen oli määrä valmistua kesällä 2017.http://www.liikennevirasto.fi/kt77#.VxeDJY9OLIU Kantatie 77 parantaminen välillä Taimoniemi- Keitele, Viitasaari - Liikennevirasto. Viitattu 20.4.2016. Useat Keski-Suomen ja Pohjois-Savon kunnat ovat esittäneet tien muuttamista valtatieksi. Asia on mainittu myös ainakin Keski-Suomen ja Ylä-Savon maakuntakaavoissa. Pidemmän aikavälin suunnitelmissa on valtatien 16 numeroinnin jatkaminen Kyyjärveltä Kuhmoon, jolloin kantatienumero 77 poistuisi jo toisen kerran käytöstä. ==Joukkoliikenne== Kantatiellä 77 kulkee kohtalaisesti vuoroja. Pikavuoro Vaasasta Joensuuhun kulkee tien kautta kerran päivässä molempiin suuntiin. Pielavesi–Kuopio–Pielavesi-välillä kulkee arkipäivinä noin kymmenen vuoroa. Lisäksi on muutamia koululaisvuoroja. ==Lähteet== * ===Viitteet=== ==Aiheesta muualla== *Matti Grönroosin sivu kantatiestä 77 77 Luokka:Siilinjärven liikenne Luokka:Kuopion liikenne Luokka:Pielaveden liikenne Luokka:Keiteleen liikenne Luokka:Viitasaaren liikenne Luokka:Kannonkosken liikenne Luokka:Kivijärven liikenne Luokka:Karstulan liikenne Luokka:Kyyjärven liikenne
Juha Höykinpuro

Juha Höykinpuro (s. 1975) on helsinkiläinen luonnonvalokuvaaja ja kirjailija. Valmistuttuaan ylioppilaaksi Helsingin ranskalais-suomalaisesta koulusta vuonna 1994 Höykinpuro kiinnostui valokuvauksesta, ja kiinnostus johdatti hänet myöhemmin luontokuvauksen ammattilaiseksi. Hän on työskennellyt Suomen Luonnonvalokuvaajat ry:n pääsihteerinä ja ollut järjestämässä Vuoden Luontokuva -kilpailuja. Koulutukseltaan hän on filosofian maisteri. Höykinpuron ensiteos Jäämerestä syntynyt – Varangin karunkaunis vuono on luontokuvaukseen painottuva kertomus Pohjois-Norjan Varanginvuonosta sekä paikallisten ihmisten elämästä. ==Teokset== * Höykinpuro, Juha: Jäämerestä syntynyt - Varangin karunkaunis vuono. Helsinki: Suomen luonnonsuojelun tuki Oy, 2001. ISBN 9519381791. * Höykinpuro, Juha: Kivikylän onnellinen. Helsinki: Polar Front Oy, 2008. ISBN 9789529245437. Luokka:Suomalaiset luontokuvaajat Luokka:Vuonna 1975 syntyneet Luokka:Elävät henkilöt
Rikos & Rakkaus

Rikos & Rakkaus on suomalainen Pekka Milonoffin ohjaama ja käsikirjoittama humoristinen rikoselokuva vuodelta 1999. Se perustuu Jari Tervon romaaniin Pyhiesi yhteyteen. == Juoni == Komisario Rautapää (Pekka Valkeejärvi) johtaa paikallisen pikkurikollisen Marsipaani Räikkösen (Kai Lehtinen) murhan tutkimuksia kesäisellä Rovaniemellä. Tapaukseen liittyvät monet tahot: Marsipaanin leski, rakastajatar, kaveri, velkoja, pappi ja paikallinen televisioasema. Rikostarinaa vahvemmin esiin tulevat hahmojen väliset ihmissuhdesotkut. == Rooleissa == ==Vastaanotto== MTV:n Jari Rantala kirjoitti edellisen Tervo-filmatisoinnin Poliisin poika epäonnistuneen surkeasti, mutta Rikos & Rakkaus tuo hänestä ”hienosti esiin Tervon tragedian ja komedian voimakkaan yhteentörmäyksen, rikkaan henkilögallerian sekä pitää rivakalla rytmillään yleisön mukavasti tuolin reunalla”.. == Lähteet == Luokka:Vuoden 1999 suomalaiset elokuvat Luokka:Suomalaiset rikoselokuvat Luokka:Suomalaiset komediaelokuvat Luokka:Suomalaiset romaaneihin perustuvat elokuvat
Metriikka

Metriikka tarkoittaa yleisesti mittajärjestelmää. Se voi viitata johonkin seuraavista: *metriikka eli runomitta *metriikka, musiikissa rytmin jaksottuminen tahdeiksi *metriikka eli etäisyysfunktio matematiikassa *metriikka, ohjelmistotekniikassa ohjelman kokoa tai ominaisuuksia mittaava suure
Morten Thrane Brünnich

Morten Thrane Brünnich (30. syyskuuta 1737 Kööpenhamina - 19\. syyskuuta 1827 Kööpenhamina) oli tanskalainen eläintieteilijä ja mineralogi. Brünnichin isä oli kööpenhaminalainen muotokuvamaalari. Morten Brünnich opiskeli itämaisia kieliä ja teologiaa, mutta kiinnostui pian luonnonhistoriasta. Hän luovutti hyönteishavaintonsa Erik Pontoppidanin aloittamalle teokselle Danske Atlas. 1763 hän julkaisi lintukirjan Ornithologia Borealis, jossa hän esittelee lukuisia skandinaavisia lintulajeja, jotkut niistä ensi kertaa. Pohjankiislan englanninkielinen nimi Brünnich's Guillemot on nimetty hänen mukaansa. Hän myös kuvaili tieteelle uusia lintulajeja, muun muassa amerikanjääkuikan, jänkäkurpan ja isokihun. Hyönteisiä ja kaloja Brünnich kuvaili lukuisia. Brünnich oli kirjeenvaihdossa lukuisien aikansa luonnontieteilijöiden kanssa, kuten Linnén, Pallasin ja Thomas Pennantin. 1764 hän julkaisi teoksen Entomologia., jonka jälkeen hän lähti pitkälle Euroopan kiertueelle. Hän tutki kaloja Välimerellä ja julkaisi teoksen Ichthyologia Massiliensis 1768. Palattuaan matkaltaan hän otti vastaan luonnonhistorian ja -talouden lehtorin viran Kööpenhaminan yliopistossa. Tänne hän perusti luonnonhistoriallisen museon ja kirjoitti oppikirjan Zoologiae fundamenta. Brünnichin tyttärenpoika oli mineralogi Morten Thrane Esmark.Esmark, Hans Morten Thrane (Nordisk familjebok / Uggleupplagan. 7. Egyptologi - Feinschmecker / 907-908) == Teoksia == * Prodromus insectologiæ Siælandicæ. Kööpenhamina 1761. * Die natürliche Historie des Eider-Vogels. Kööpenhamina 1763. * Eder-Fuglens Beskrivelse. Kööpenhamina 1763. * Tillæg til Eder-Fuglens Beskrivelse. Kööpenhamina 1763. * Entomologia. Godiche, Kööpenhamina 1764. * Ornithologia borealis. Kall & Godiche, Kööpenhamina 1764. * Ichthyologia Massiliensis. Roth & Proft, Kööpenhamina, Leipzig 1768. * Appendix to Cronstedt's Mineralogy. London 1772. * Zoologiæ fundamenta praelectionibus academicis accommodata. Pelt, Kööpenhamina 1771/72. * Mineralogie. Simmelkiær & Logan, Kööpenhamina, Pietari 1777-81. * Dyrenes Historie og Dyre-Samlingen ud Universitetes Natur- Theater. Kööpenhamina, 1782. * Literatura Danica scientiarum naturalium. Kööpenhamina, Leipzig 1783. * Catalogus bibliothecæ historiæ naturalis. Kööpenhamina 1793. * Historiske Efterretninger om Norges Biergverker. Kööpenhamina 1819. * Kongsberg Sölvbergwerk i Norge. Kööpenhamina 1826. == Lähteet == Luokka:Tanskalaiset eläintieteilijät Luokka:Tanskalaiset ornitologit Luokka:Mineralogit Luokka:Vuonna 1737 syntyneet Luokka:Vuonna 1827 kuolleet
Tennessee Titans

Tennessee Titans on amerikkalaista jalkapalloa pelaava joukkue, jonka kotipaikka on Nashville Tennesseen osavaltiossa. Se pelaa Yhdysvaltain amerikkalaisen jalkapallon pääliigassa NFL:ssä. Seuran omistaa Amy Adams Strunk. Tennessee Titans oli vuonna 2023 Forbesin listauksessa maailman 33. arvokkain urheiluseura 4,4 miljardin dollarin arvolla. == Historia == Joukkue aloitti toimintansa Houstonissa Texasissa, mutta muutti vuonna 1997 Tennesseehen. Se pelasi kauden 1997 Memphisin Liberty Bowl Memorial Stadiumilla ja kauden 1998 Nashvillen Vanderbilt Stadiumilla, kunnes Nashvillen uusi stadion, vuodesta 2015 nimeltään Nissan Stadium, valmistui vuonna 1999. Kausi 1999 oli ensimmäinen joukkueen nimenvaihdoksen jälkeen (sitä ennen käytössä oli sama nimi kuin sen pelatessa Houstonissa, Oilers) ja ensimmäinen, jolla se selvisi NFL:n loppuotteluun Super Bowliin. Se hävisi tammikuussa 2000 pelatun ottelun (Super Bowl XXXIV) St. Louis Ramsille. Aikanaan Houston Oilersina joukkue voitti kahdesti AFL:n mestaruuden, kausina 1960 ja 1961. Lisäksi se oli loppuottelun häviävänä osapuolena kaudella 1962. AFL ja NFL yhdistyivät vuonna 1970, jolloin Oilers muiden AFL-seurojen tavoin siirtyi NFL:ään ja sen uuteen AFC-konferenssiin. Joukkue on jäädyttänyt kuuden pelaajan pelinumerot, Elvin Bethean, Earl Campbellin, Bruce Matthewsin, Warren Moonin, Mike Munchakin ja Jim Nortonin. Lisäksi sillä on oma Titans/Oilers Hall of Fame, johon on valittu edellä mainittujen lisäksi pelaajista George Blanda, Eddie George, Ken Houston, Steve McNair ja Frank Wycheck. == Lähteet == ==Aiheesta muualla== *Joukkueen virallinen kotisivu Luokka:National Football League -seurat Luokka:Nashvillen urheilu Luokka:Vuonna 1960 perustetut urheiluseurat
Vakuutusyhdistys

Vakuutusyhdistys on paikallisesti toimiva, vakuutuksenottajien keskinäiseen vastuuseen perustuva vakuutuslaitos. Yhdistyksen toiminta on rajattua sekä maantieteellisesti että vakuutuslajien osalta. ==Vakuutusyhdistysten toiminta Suomessa== Suomessa vakuutusyhdistysten toimintaa säätelee vakuutusyhdistyslaki. Sen mukaan vakuutusyhdistysten maantieteellinen toiminta-alue voi käsittää enintään 40 Suomen kuntaa yhtenäisellä alueella. Rajoitus ei koske kalastusvakuutusyhdistyksiä, joiden toimintaa ohjaa vakuutusyhdistyslain lisäksi laki kaupallisen kalastuksen vakuutustuesta. Vakuutusyhdistykset voivat harjoittaa vain vapaaehtoista vahinkovakuutusta. Ne eivät voi myöntää henkivakuutuksia eivätkä lakisääteisiä vahinkovakuutuksia kuten liikennevakuutuksia tai lakisääteistä tapaturmavakuutuksia. Käytännössä yhdistykset eivät myönnä myöskään sairaus-, yksityistapaturma- tai matkavakuutuksia.Lehtipuro ym, sivu 80 Vakuutusyhdistysten puolesta lakisääteistä vakuutustoimintaa harjoittaa niiden yhdessä omistama Lähivakuutus.Rantala-Pentikäinen, sivu 124 EY:n vakuutusdirektiivit koskevat vakuutusyhtiöiden lisäksi sellaisia vakuutusyhdistyksiä, joiden maksutulo on yli 5 miljoonaa euroa. Tätä suurempia vakuutusyhdistyksiä koskevat samat taloutta ja vakavaraisuutta koskevat säädökset kuin vakuutusyhtiöitä. ===Lisämaksuvelvollisuus=== Vakuutusyhdistyksen vakuutuksenottajat ovat vastuussa yhdistyksen sitoumuksista. Vakuutuksenottajalta voidaan laissa mainituissa erityistilanteissa periä vakuutusmaksun lisäksi myös lisämaksua jotta taloudellisissa vaikeuksissa oleva yhdistys voisi vastata sitoumuksistaan. Lisämaksuvelvollisuus on rajattu vakuutuksenottajan yhden vuoden vakuutusmaksujen määrään. Lisämaksuvelvollisuus voi toteutua tilanteessa, jossa yhdistyksen oma pääoma tai toimintapääoma ei täytä laissa asetettuja vaatimuksia tai selvitystilassa olevan yhdistyksen omaisuus ei riitä velkojen maksamiseen.Lehtipuro ym, sivu 83 ==Katso myös== *Kalastusvakuutusyhdistys ==Lähteet== * * ===Viitteet=== ==Aiheesta muualla== * Vakuutusyhdistyslaki * Vakuutusyhdistysasetus * Lähivakuutus Luokka:Vakuutustoimi Luokka:Yhtiömuodot
Professori Tuhatkauno

Professori Teophilus Tuhatkauno () on kuvitteellinen henkilöhahmo Hergén piirtämässä ja kirjoittamassa Tintti-sarjakuvassa. Hänet esitetään taitavana, mutta jonkin verran hajamielisenä monilahjakkuutena. Tuhatkauno on ammatiltaan keksijä ja tiedemies. Tuhatkauno teki ensiesiintymisensä tarinassa Rakham Punaisen aarre (1944), jossa käytetään hänen kehittämäänsä hain muotoista sukellusvenettä. Hän on keksinyt useita Tintin seikkailuissa käytettävistä laitteista. Tuhatkaunolla on myös tapana tutkia erilaisia asioita pienen kädestä riiputettavan heilurin avulla, joka reagoi eri aineiden läsnäoloon. Tuhatkauno on kuulovammainen, vaikkakin hänet joskus esitetään kuulotorven kanssa. Hän kuulee kaikki asiat väärin, eikä itse huomaa sitä. Hän sanoo vain, että "toinen korva on hiukan huonokuuloinen". Tuhatkaunon väärin kuulemat repliikit sekä hänen erikoiset reaktionsa näihin ovat sarjakuvassa vakituinen huumorin aihe. Tuhatkaunon sekaannukset saavat varsinkin kapteeni Haddockin raivoihinsa. Tuhatkauno käytti poikkeuksellisesti kuulokojetta seikkailussa Tintti Kuun kamaralla, jolloin hänen kuulonsa normalisoitui. Tällöin Tuhatkauno muuttui vakavammaksi hahmoksi. Tuhatkaunon tunnistaa pitkästä pujoparrasta, pienistä silmälaseista ja ylisuurista kauluksista. Hän pukeutuu vihreään takkiin ja hattuun ja hänellä on usein mukanaan musta sateenvarjo. Tuhatkauno on yleensä lauhkea ja vaikuttaa heiveröiseltä, mutta muutaman kerran hän osoittautuu suuttuessaan vahvaksi ja aggressiiviseksi. Tuhatkauno harrasti nuoruudessaan savatea, joskin hänen taitonsa olivat albumissa Lento 714 jonkin verran ruosteessa. Vaikka Tuhatkaunolle on ilmoitettu etunimi, häntä kutsutaan tavallisesti vain "professori Tuhatkaunoksi". Tuhatkaunon esikuva oli sveitsiläinen fyysikko ja keksijä, professori Auguste Piccard (1884–1962). Hergé törmäsi Piccardiin muutaman kerran tämän ollessa professorina Belgiassa ja hän piti tätä "professorin henkilöitymänä". Piccard muistuttaa Tuhatkaunoa huomattavasti niin ulkonäöltään kuin saavutuksiltaan: hänkin teki useita ennätyksiä, kuten korkeimman ilmapallolennon ja syvimmän sukellusvenematkan.Michael Farr: Tintti, tarinoiden todelliset taustat sivu 105 ==Lähteet== Luokka:Tintti-sarjakuvan hahmot Luokka:Kuvitteelliset tieteilijät Luokka:Kuvitteelliset nerot Luokka:Kuvitteelliset professorit de:Tim und Struppi#Professor Bienlein
Colin Edwards

thumb|Colin Edwards Red Bull Indianapolis GP:ssä vuonna 2008. Colin Edwards (s. 27. helmikuuta 1974 Houston, Texas) on yhdysvaltalainen ratamoottoripyöräilijä. Hän kilpaili MotoGP-luokassa vuodet 2003–2014. Edwards ei onnistunut voittamaan MotoGP:ssä yhtään osakilpailua. Muista sarjoista hänen saavutuksiinsa kuuluu kaksi Superbiken maailmanmestaruussarjan mestaruutta vuosilta 2000 ja 2002. Hän on myös voittanut Suzukan 8 tunnin kestävyyskilpailun kolme kertaa vuosina 1996, 2001 ja 2002. Edwardsin lempinimi on ”Texas Tornado”. Hän asuu vaimonsa Alyssian ja tyttärensä kanssa Conroessa, Texasissa. ==Superbike-tilastot== Kausi pyörä Kilpailut Voitot Palkintosijat Paalupaikat Nopeimmat kierrokset Pisteet Sijoitus 1995 Yamaha 20 0 2 0 1 141 11th 1996 Yamaha 20 0 7 2 0 248 5th 1997 Yamaha 8 0 1 0 1 79 12th 1998 Honda 24 3 6 0 0 277.5 5th 1999 Honda 26 5 10 2 3 361 2nd 2000 Honda 26 8 12 6 6 400 1st 2001 Honda 25 4 12 0 4 333 2nd 2002 Honda 26 11 25 5 8 552 1st Yhteensä Yhteensä 175 31 75 15 23 2391.5 ==MotoGP-tilastot== Kausi Luokka Pyörä Kilpailut Voitot Palkintosijat Paalupaikat Nopeimmat kierrokset Pisteet Sijoitus 2003 MotoGP Aprilia RS3 Cube 16 0 0 0 0 62 13th 2004 MotoGP Honda RC211V 16 0 2 0 2 157 5th 2005 MotoGP Yamaha YZR-M1 17 0 3 0 1 179 4th 2006 MotoGP Yamaha YZR-M1 17 0 1 0 0 124 7th 2007 MotoGP Yamaha YZR-M1 18 0 2 2 0 124 9t 2008 MotoGP Yamaha YZR-M1 18 0 2 1 0 144 7th 2009 MotoGP Yamaha YZR-M1 17 0 1 0 0 161 5th 2010 MotoGP Yamaha YZR-M1 18 0 0 0 0 103 11th 2011 MotoGP Yamaha YZR-M1 15 0 1 0 0 109 9th Yhteensä Yhteensä Yhteensä 152 0 12 3 3 1163 == Aiheesta muualla == Luokka:Yhdysvaltalaiset ratamoottoripyöräilijät Luokka:Vuonna 1974 syntyneet Luokka:Elävät henkilöt